钦定古今图书集成/方舆汇编/职方典/第1155卷 > 《襄阳张瑞公西园记》前人
## 钦定古今图书集成/方舆汇编/职方典/第1155卷 > 《襄阳张瑞公西园记》前人

《南雍州》。“地灵气爽。号为雄胜。”岘山汉水环抱里，“东
西，主人有问于我，我或致让。其地，荆阳淮楚之不侔
也。”由是侍御史张公，得风景之高朗，依连帅之仁爱，
遂此一庐，作为宅居。居有园，园在万山东五六里，檀
溪西三百许步，南值汉高庙，正相当佛宫数四，与岑
峦迤逦，苍苍松桧，尽为庭木。前有名花上药，群敷簇
秀，霞铺雪洒，潋滟清波。后有含桃朱杏，的砾荫蔼，“殊
滋，绝浥甲冠他囿。每天清云净，雨霁风息，山僧羽客，
洎簪缨，好事者亟来从之。开轩设簟，耳目祛旷，煮茶
摘果，动至酣乐。出门为人寰，宴居成山林，适自中得，
万累何远？故公用是上才，卓闻风声，旧齿曩曹，翰飞
青冥。今手操财赋之柄，心寓希彝之际。人谓官薄，我
有浩气，屈伸通塞颓如也。”即西园之地，实张公营道
之场也。是何栖心拔俗之遐旷也如此。载匡庐遁客，
目游履践，故辄书众美于素壁之上，使异日造辟疆
者，遂用之为导人云。丁丑岁六月庚午，推历者以为
金畏火，而伏之日也。符载之记。